stanford-oval/wikipedia huggingface dataset:
เบลล์ นิภาดา

| เบลล์ นิภาดา |
| --- | --- |
เกิด: นิภาดา ขันเงิน 21 พฤศจิกายน พ.ศ. 2546 (21 ปี) อำเภอหนองเรือ, จังหวัดขอนแก่น, ประเทศไทย
การศึกษา: มหาวิทยาลัยราชภัฏชัยภูมิ
อาชีพ: นักร้อง
ปีปฏิบัติงาน: พ.ศ. 2559–ปัจจุบัน
บิดามารดา: ยอดชาย ขันเงิน (บิดา)
อาชีพทางดนตรี
แนวเพลง:  เพลงลูกทุ่ง 
เครื่องดนตรี: เสียงร้อง
ค่ายเพลง: แกรมมี่โกลด์  ·  ไทดอลมิวสิค
 นักดนตรี
นิภาดา ขันเงิน (21 พฤศจิกายน พ.ศ. 2546 –) หรือชื่อในวงการคือ เบลล์ นิภาดา เป็นนักร้องลูกทุ่งหญิงชาวไทยสังกัดแกรมมี่โกลด์ ปัจจุบันอยู่สังกัดค่าย ไทดอลมิวสิค มีผลงานเพลงที่มีชื่อเสียงมากมาย อาทิ อีหล่าเบลล์, อีหล่ามหัศจรรย์
ชีวิตช่วงต้น

เธอเกิดเมื่อวันที่ 21 พฤศจิกายน พ.ศ. 2546 ที่ตำบลโนนทอง อำเภอหนองเรือ จังหวัดขอนแก่น เป็นบุตรีของยอดชาย ขันเงิน เคยเรียนที่โรงเรียนหนองเรือวิทยา และยังเรียน กศน. ควบคู่ไปกับการทำงานด้วย
ปัจจุบันเธอกำลังศึกษาอยู่ที่มหาวิทยาลัยราชภัฏชัยภูมิและเป็นสมาชิกชมรมทูบีนัมเบอร์วันประจำมหาวิทยาลัยเดียวกันกับที่เธอศึกษาอยู่
เข้าสู่วงการบันเทิง

เธอเริ่มเป็นที่รู้จักจากการร้องเพลง สาวน้อยผู้มีน้ำเสียงที่เป็นเอกลักษณ์ มีผลงานการคัฟเวอร์เพลงในยูทูบมากมาย จนไปเข้าตา พี่ตี่ กริช ทอมมัส จึงทำให้เธอได้เข้ามาอยู่ในบ้านหลังใหญ่อย่าง แกรมมี่ โกลด์ ในเครือ จีเอ็มเอ็ม แกรมมี่
แต่ก็ใช่ว่าทุกอย่างจะสวยหรู เพราะเธอต้องผ่านบททดสอบกับ The Mission ภารกิจตามฝันด้วยเสียงเพลง ตอน ความฝันของสาวน้อยมัธยมเลือดอีสาน กับภารกิจการแต่งเพลงเองเพื่อให้ตัวเองร้องครั้งแรกให้ได้เสียก่อน ถ้าเธอทำภารกิจครั้งนี้สำเร็จตามโจทย์ที่ได้รับมอบหมาย บทเพลงเพลงนั้นก็จะเป็นซิงเกิลแรกในชีวิตของเธอทันที หรืออาจได้ศิลปินรุ่นพี่ในค่ายไปถ่ายทอดอีกต่อหนึ่งก็ได้ ซึ่งเจ้าตัวก็สามารถฝ่าฟันภารกิจมาได้ จนมีเพลงเป็นของตัวเองกับเพลง ถอยใจ ที่ใช้เวลาแต่งเพียง 1 วันเท่านั้น และเพลงนี้ก็ถูกคัดเลือกให้เป็นซิงเกิลแรกในชีวิตของเธออีกด้วย
จนมาถึงซิงเกิลที่สร้างชื่อให้ เบลล์ นิภาดา เป็นที่รู้จักของแฟนเพลง กับเพลง ให้เคอรี่มาส่งได้บ่ ถือได้ว่าเป็นซิงเกิลที่ประสบความสำเร็จอย่างล้นหลาม ทำให้เธอมีคิวเดินสายทัวร์คอนเสิร์ตทั่วประเทศเกือบทุกวัน
หลังจากนั้นเธอมีผลงานเพลงตามมา
ผลงานเพลง > อัลบั้มเดี่ยว

| ปี | สตูดิโออัลบั้ม | รายชื่อเพลง |
| --- | --- | --- |
| 2564 |  อีหล่าเบลล์ เริ่มออกจำหน่าย : 9 กันยายน พ.ศ. 2564  สังกัด : แกรมมี่ โกลด์ ในเครือ จีเอ็มเอ็ม แกรมมี่  รูปแบบการวางแผง : Digital |  กล่องของขวัญ (Feat. ต่าย อรทัย)  แชทป่าช้า  ใจความบ่สำคัญ  ม้าง  โอ้ยกะละวาคิดฮอด (Feat. แอน อรดี |
| 2565 |  อีหล่ามหัศจรรย์ เริ่มออกจำหน่าย : 15 พฤศจิกายน พ.ศ. 2565  สังกัด : แกรมมี่ โกลด์ ในเครือ จีเอ็มเอ็ม แกรมมี่  รูปแบบการวางแผง : Digital |  2ปี2แพ้นาที  ขอฟ้าจัดสรร  ความฮู้สึกตัดต่อบ่ได้  บ่มีภูมิต้านเธอ  ดีสำได๋เขากะบ่ฮัก |
| 2567 |  อีหล่าหน้าฮ้าน เริ่มออกจำหน่าย : 18 พฤศจิกายน พ.ศ. 2567  สังกัด : แกรมมี่ โกลด์ ในเครือ จีเอ็มเอ็ม แกรมมี่  รูปแบบการวางแผง : Digital |  นิภาดาวอนแฟน  ผู้บ่าวหลอยเมีย  อีหล่าหน้าฮ้าน  บ่ได้ฟ้อนนอนบ่หลับ  ใจก็ยับ ตับก็พัง  ลูกใภ้หมอลำ |
ผลงานเพลง > ซิงเกิ้ลเดี่ยว

| ปี | รายชื่อเพลง | ค่าย | หมายเหตุ |
| --- | --- | --- | --- |
| 2559 | เล่าสู่หลานฟัง (ต้นฉบับ สลา คุณวุฒิ) | Bellab Fanclub | บทเพลงเพื่อรำลึกถึงพระบาทสมเด็จพระมหาภูมิพลอดุลยเดชมหาราช บรมนาถบพิตร หลังการสวรรคตเมื่อวันที่ 13 ตุลาคม พ.ศ. 2559 |
| 2559 | แพ้บ่ได้หัวใจยังมีอ้าย | Bellab Fanclub |  |
| 2560 | บอกเลิกบ่ออก บอกฮักบ่ได้ | Bellab Fanclub |  |
| 2561 | ฮู้เบิดล่ะ | Bellab Fanclub |  |
| 2561 | อย่าปึกหลาย | Bellab Fanclub |  |
| 2561 | ถอยใจ | แกรมมี่โกลด์ |  |
| 2562 | เซียงไว้ | แกรมมี่โกลด์ |  |
| 2562 | ให้เคอรี่มาส่งได้บ่ | แกรมมี่โกลด์ |  |
| 2562 | เจ็บหนักวิทยา | แกรมมี่โกลด์ |  |
| 2562 | ย่านรถไฟชนกัน | แกรมมี่โกลด์ |  |
| 2563 | อเวนเจอร์ในใจอ้าย (ร้องแก้จากเพลง อเวนเจอร์ในใจน้อง ของ ลำเพลิน วงศกร) | แกรมมี่โกลด์ |  |
| 2563 | Feedback จากอ้าย | แกรมมี่โกลด์ |  |
| 2563 | ถ้าบ่อยากเป็นโควิด | แกรมมี่โกลด์ |  |
| 2563 | พร้อมเพย์ | แกรมมี่โกลด์ |  |
| 2563 | ...ก็ยังคิดถึง (ต้นฉบับ จั๊กจั่น วันวิสา) | แกรมมี่โกลด์ | เพลงในอัลบั้มพิเศษ 25 ปี แกรมมี่ โกลด์ 25 ปี แห่งความผูกพัน ฉันและเธอ |
| 2563 | ส่งซิกแนเด้อ (ร้องร่วมกับ Naked Eye) | แกรมมี่โกลด์ |  |
| 2567 | ใจก็ยับตับก็พัง | แกรมมี่โกลด์ |  |
ผลงานเพลง > เพลงประกอบละคร

| ปี | ชื่อเพลง | เพลงประกอบละคร |
| --- | --- | --- |
| 2563 | คนบ้านได๋กะบ่จริงใจคือบ้านเฮา | คิดฮอดไทบ้าน อีสานซีรีส์ |
| 2566 | เบิ่งแยงกันเด้อ | ดอกหญ้าป่าคอนกรีต |
| 2567 | นักสู้หัวใจดิน | ดั่งธรณี |
ผลงานเพลง > เพลงที่ร่วมร้องกับศิลปินอื่น

เพลงที่เบลล์ได้มีส่วนร่วมในการการร้อง
| ปี | ชื่อเพลง | ศิลปินร่วม | ค่าย | หมายเหตุ |
| --- | --- | --- | --- | --- |
| 2563 | ขอเป็นแฟนแทนได้มั้ย | Wonderframe | จีเอ็มเอ็ม แกรมมี่ |  |
| 2563 | ส่งซิกแนเด้อ | Naked Eye | แกรมมี่โกลด์ |  |
| 2563 | ฮักหลอก ๆ | เจี๊ยบ นิสา | จีเอ็มเอ็ม แกรมมี่ |  |
| 2563 | ต้องมีสักวัน (สมหวังไปด้วยกัน) | เด่นคุณ งามเนตร, เปาวลี พรพิมล, ตรี ชัยณรงค์, เบียร์ พร้อมพงษ์ และ ลำเพลิน วงศกร | แกรมมี่ โกลด์ | โปรเจกต์ ต้องมีสักวัน (สมหวังไปด้วยกัน) โดย สมหวัง เงินสั่งได้ |
| 2564 | ดีลมั้ย ดีล Much | ไผ่ พงศธร และ ต่าย อรทัย | แกรมมี่ โกลด์ | เพลงประกอบโฆษณา ดัชมิลล์ |
| 2565 | อกหักได้ไง (ไม่ได้เป็นอะไรกับเขา) | Pancake) | จีเอ็มเอ็ม แกรมมี่ |  |
| 2565 | เนื้อคู่ | ลำเพลิน วงศกร | แกรมมี่ โกลด์ |  |
| 2566 | ตรงปกไม่จกตา | New Country (นุ, เอ็มโบ, ติณติณ, กีต้าร์) | แกรมมี่ โกลด์ |  |
| 2566 | แฟนจ๋า | รวมศิลปินแกรมมี่โกลด์ | แกรมมี่ โกลด์ | ซนซน 40 ปี GMM GRAMMY |
| 2566 | เบิ่งแย่งกันเด้อ | ยุทธนา เปื้องกลาง, รุ่งรัตน์ เหม็งพานิช, ตรี ชัยณรงค์, ลำเพลิน วงศกร, นิภาดา ขันเงิน | แกรมมี่ โกลด์ | เพลงประกอบละคร ดอกหญ้าป่าคอนกรีต |
| 2567 | นักสู้หัวใจดิน | ไผ่ พงศธร, ต่าย อรทัย, เพชรปรัชญา เหลืองเดชานุรักษ์ | แกรมมี่ โกลด์ | เพลงประกอบละคร ดั่งธรณี |
ผลงานเพลง > เพลงในโปรเจกต์พิเศษ

| ปี | อัลบั้ม | เพลงที่มี เบลล์ นิภาดา ร้อง |
| --- | --- | --- |
| 2563 | 25 ปี แกรมมี่ โกลด์ 25 ปี แห่งความผูกพัน ฉันและเธอ |  ...ก็ยังคิดถึง (ต้นฉบับ จั๊กจั่น วันวิสา) |
| 2563 | สมหวังไปด้วยกัน สมหวัง เงินสั่งได้ |  ต้องมีสักวัน (สมหวังไปด้วยกัน) (ต้นฉบับ ก๊อท จักรพันธ์) |
| 2566 | ซนซน 40 ปี GMM GRAMMY |  แฟนจ๋า (ต้นฉบับ เบิร์ด ธงไชย) (ร้องร่วมกับศิลปินแกรมมี่โกลด์) |
| 2568 | 30 ปี แกรมมี่ โกลด์ |  |
ผลงานการแสดง > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่องวัน 31
| ปี พ> ศ. | เรื่อง | บทบาท |
| --- | --- | --- |
| 2566 | ดอกหญ้าป่าคอนกรีต | พาขวัญ สมคำลือ (เบลล์) |
| 2567 | ดั่งธรณี | ชมพูนุช บุญค้ำคูณ |
ผลงานการแสดง > โฆษณา

ดัชชี่ ดัชมิลล์ ร่วมกับ ไผ่ พงศธร, ต่าย อรทัย (2564)
Garnier ลดจุดด่างดำ ร่วมกับ New Country (นุ, เอ็มโบ, ติณติณ, กีต้าร์) (2566)
คอนเสิร์ต

คอนเสิร์ต 25 ปี แกรมมี่ โกลด์ เส้นทางมิตรภาพโรดทัวร์ (2563 / รังสิต & สระบุรี & นครราชสีมา & ขอนแก่น & อุดรธานี & หนองคาย)
รางวัล

รางวัล มหานครอวอร์ดส ครั้งที่ 16 ประจำปี 2562 สาขา รางวัลศิลปินหน้าใหม่ฝ่ายหญิงยอดนิยม จากเพลง ให้เคอรี่มาส่งได้บ่
แหล่งข้อมูลอื่น

เบลล์ นิภาดา ที่อินสตาแกรม
โครงการกูเทินแบร์ค

โครงการกูเทินแบร์ค controls edit
langx|en|Project Gutenber หรือเรียกชื่อย่อว่า PG) เป็นโครงการอาสาสมัครเพื่อการแปรงานทางวัฒนธรรมเช่นงานวรรณกรรมเป็นดิจิทัลเพื่อการเก็บรักษาและเผยแพร่แก่สาธารณชน โครงการกูเทินแบร์คก่อตั้งขึ้นเมื่อ ค.ศ. 1971 โดยไมเคิล เอส. ฮาร์ต (Michael S. Hart) และเป็นห้องสมุดดิจิทัลที่เก่าที่สุด สื่อที่สะสมเป็นหนังสือทั้งเล่ม (full text) ที่ลิขสิทธิ์หมดอายุและเป็นสมบัติของสาธารณชน โครงการกูเทินแบร์คพยายามทำให้สาธารณชนสามารถใช้หนังสือเหล่านี้โดยไม่ต้องเสียเงินเท่าที่จะทำได้ และในรูปแบบที่ใช้ได้กับคอมพิวเตอร์โดยทั่วไป (open format) ในเดือนพฤษภาคม ค.ศ. 2020 โครงการกูเทินแบร์คกล่าวว่ามีสื่อกว่า 62,000 สื่อในโครงการ โครงการกูเทินแบร์คเกี่ยวข้องกับโครงการอื่น ๆ ที่เป็นองค์การอิสระอีกหลายโครงการที่มีจุดประสงค์คล้ายคลึงกันและได้รับอนุญาตให้ใช้ตรา "Project Gutenberg"
ถ้าเป็นไปได้ หนังสือหรือสื่อของโครงการกูเทินแบร์คจะเป็นเนื้อหาที่ไม่มีรูปแบบ (plain text) แต่รูปแบบอื่นก็มีให้เช่น เอชทีเอ็มแอล หนังสือหรือสื่อส่วนใหญ่เป็นภาษาอังกฤษ แต่ก็มีบ้างที่เป็นภาษาอื่น โครงการมีความสัมพันธ์โดยตรงกับ "โครงการผู้ตรวจสอบ" (อังกฤษ: Distributed Proofreaders หรือเรียกชื่อย่อว่า DP) ซึ่งเป็นกลุ่มอาสาสมัครอินเทอร์เน็ตที่ช่วยตรวจสอบหนังสือและสือก่อนที่จะเผยแพร่แก่สาธารณชนในโครงการกูเทินแบร์ค
ดูเพิ่ม

อินเทอร์เน็ต
ห้องสมุด
โยฮันเนิส กูเทินแบร์ค นักประดิษฐ์ตัวพิมพ์ ผู้เป็นที่มาของชื่อโครงการ
แหล่งข้อมูลอื่น

โครงการกูเทินแบร์ค ที่เว็บไซต์ Curlie
Project Gutenberg
The CD and DVD Project เก็บถาวร 2013-04-30 ที่ เวย์แบ็กแมชชีน - Download the books
Distributed Proofreaders – a worldwide group of volunteer editors that is now the main source of eBooks for Project Gutenberg
Project Gutenberg News – Official News for Gutenberg.org. Includes the Newsletter Archives, 1989–Present.
งานโดยหรือเกี่ยวกับ โครงการกูเทินแบร์ค ในห้องสมุดต่าง ๆ ในแคตาลอกของเวิลด์แคต
ริง (คณิตศาสตร์)

ในทางคณิตศาสตร์ ริง (ring) เป็นโครงสร้างเชิงพีชคณิตประเภทหนึ่ง ซึ่งประกอบด้วยการดำเนินการทางพีชคณิตที่เหมือนกับจำนวนเต็ม โดยในริงมีการดำเนินการสองอันที่มักเรียกว่า การบวก กับ การคูณ และมีสมบัติคล้ายกับระบบจำนวนเต็ม
นิยามทั่วไป

ริงหนึ่ง ๆ ของเซต R ที่มีการดำเนินการทวิภาคของการบวก + : R × R → R และการคูณ · : R × R → R (ในขณะที่เครื่องหมาย × หมายถึง ผลคูณคาร์ทีเซียน) มีส่วนประกอบต่อไปนี้
กรุป (R , +) ที่เรียกว่าอาบีเลียนกรุป (abelian group) พร้อมกับสมาชิกเอกลักษณ์ 0 ดังนั้นสำหรับ ∀(a , b , c ) ∈ R จะทำให้เกิดสัจพจน์ต่อไปนี้
a + b ∈ R
(a + b) + c = a + (b + c)
0 + a = a
a + b = b + a
∃(−a) ∈ R ซึ่งทำให้ a + (−a) = (−a) + a = 0
กรุป (R , ·) ที่เรียกว่าโมนอยด์ (monoid) พร้อมกับสมาชิกเอกลักษณ์ 1 ดังนั้นสำหรับ ∀(a , b , c ) ∈ R จะทำให้เกิดสัจพจน์ต่อไปนี้
a · b ∈ R
(a · b) · c = a · (b · c)
1 · a = a · 1 = a
กฎการกระจายการคูณบนการบวก ได้แก่
a · (b + c) = (a · b) + (a · c)
(a + b) · c = (a · c) + (b · c)
ในเรื่องของกรุป เครื่องหมาย · มักจะถูกละทิ้งไป แล้วนำตัวแปรสองตัวเขียนติดกันแทนการคูณ เรียกวิธีการนี้ว่า juxtaposition นอกจากนั้นริงมีการใช้ลำดับของการดำเนินการอีกด้วย ซึ่งการคูณสำคัญกว่าการบวก ดังนั้น a + bc จึงมีความหมายเหมือนกับ a + (b · c)
ถึงแม้ว่าการบวกในริงจะมีสมบัติการสลับที่ นั่นคือ a + b = b + a แต่สำหรับการคูณนั้นไม่จำเป็นต้องมีคุณสมบัตินี้ หมายความว่า a · b ไม่จำเป็นต้องเท่ากับ b · a ตัวอย่างริงที่ไม่มีสมบัติการสลับที่ของการคูณเช่น ริงของเมทริกซ์จัตุรัส เป็นต้น สำหรับริงที่มีคุณสมบัติการสลับที่ของการคูณ (เช่นริงของจำนวนเต็ม) จะเรียกว่า ริงสลับที่ (commutative ring)
ริงไม่จำเป็นต้องมีตัวผกผันการคูณเช่นกัน สมาชิก a ในริงหนึ่ง ๆ จะเรียกว่า หน่วย (unit) ถ้าสมาชิกนั้นมีตัวผกผันภายใต้การคูณของริงนั้น จากตัวอย่าง สมมติให้ b เป็นสมาชิกอีกตัวหนึ่งในริงซึ่งทำให้ a · b = b · a = 1 (1 ในที่นี้หมายถึงสมาชิกเอกลักษณ์) ดังนั้น a มีตัวผกผันเป็น b หรือเขียนแทนได้ด้วย a−1 = b จะได้ว่า a นั้นเป็นหน่วยหนึ่งของริงดังกล่าว เซตของหน่วยทั้งหมดในริง R สามารถสร้างเป็นกรุปใหม่ภายใต้การคูณของริง เขียนแทนด้วย U(R) หรือ R*
นิยามทั่วไป > นิยามแบบอื่น

ริงมีการนิยามแบบอื่นอีกซึ่งผู้ศึกษาควรระมัดระวัง
ผู้แต่งตำราบางท่านได้เพิ่มเงื่อนไขว่าจำเป็นต้องให้ 0 ≠ 1 แต่บน ริงชัด (trivial ring) หรือ ริงศูนย์ (zero ring) มีสมาชิกเพียงแค่ตัวเดียวเท่านั้น
ผู้แต่งตำราบางท่าน เช่น I. N. Herstein ไม่ได้ระบุว่าริงจำเป็นต้องมีเอกลักษณ์การคูณ แต่เรียกริงที่มีเอกลักษณ์การคูณว่า ริงเอกลักษณ์ (unital/unitary ring) ส่วน Nicolas Bourbaki ระบุไว้แล้วว่าจำเป็นต้องมี แต่เรียกริงที่ไม่มีเอกลักษณ์ว่า ริงเทียม (pseudo-ring) หรือ rng (มาจาก ring ที่ตัดตัว i ออกไป) ตัวอย่างหนึ่งของริงเทียมคือ ริงของจำนวนคู่
การคูณในริงจำเป็นต้องมีสมบัติการเปลี่ยนหมู่ซึ่งบางครั้งก็ถูกละเลยไป ริงที่ยังคงสมบัติการเปลี่ยนหมู่เรียกว่า ริงเปลี่ยนหมู่ (associative ring) ในทางตรงข้าม ริงที่ไม่จำเป็นต้องมีสมบัตินี้เรียกว่า ริงไม่เปลี่ยนหมู่ (nonassociative ring)
ริงนั้นไม่จำเป็นต้องมีสมบัติการสลับที่ของการคูณ แต่ในบางขอบเขตของเรขาคณิตเชิงพีชคณิตและพีชคณิตสลับที่ใช้ริงสลับที่เป็นหลัก นักคณิตศาสตร์ที่ศึกษาในสาขาดังกล่าว อาทิ Alexander Grothendieck ผู้เขียนตำรา Éléments de géométrie algébrique มักใช้คำว่า ริง แทนความหมายของริงสลับที่ และใช้คำว่า ริงที่ไม่จำเป็นต้องมีสมบัติการสลับที่ แทนความหมายของริง
รูปวงกลม

| รูปวงกลม |
| --- | --- |
วงกลม                      เส้นรอบวง C                      เส้นผ่านศูนย์กลางD                      รัศมี R                      จุดศูนย์กลาง O
ชนิด: ภาคตัดกรวย
กรุปสมมาตร: O(2)
พื้นที่: πR2
รูปวงกลมที่แสดงถึงรัศมี เส้นผ่านศูนย์กลาง จุดศูนย์กลาง และเส้นรอบวง
รูปวงกลมเป็นรูปร่างที่ประกอบไปด้วยจุดทุกจุดบนระนาบที่มีระยะห่างจากจุด ๆ จุดหนึ่งเป็นระยะคงที่ ระยะห่างนั้นเรียกว่ารัศมี
เส้นรอบวง คือเส้นรอบรูปของรูปวงกลม ส่วนโค้ง (arc) คือส่วนหนึ่งที่เชื่อมต่อกันของเส้นรอบวง คอร์ด (chord) คือส่วนของเส้นตรงที่มีจุดปลายทั้งสองบรรจบอยู่บนเส้นรอบวง เส้นผ่านศูนย์กลาง คือคอร์ดที่ลากผ่านจุดศูนย์กลาง มีความยาวเป็นสองเท่าของรัศมี และเป็นคอร์ดที่ยาวที่สุดในรูปวงกลม
รูปวงกลมเป็นเส้นโค้ง (curve) แบบปิดที่แบ่งระนาบออกเป็นพื้นที่ภายในกับพื้นที่ภายนอก พื้นที่ภายในรูปวงกลมเรียกว่า จาน (disk)
รูปวงกลมเป็นกรณีพิเศษของรูปวงรีที่มีโฟกัส (focus) อยู่ที่จุดเดียวกันนั่นคือจุดศูนย์กลาง นอกจากนี้รูปวงกลมยังเป็นภาคตัดกรวยที่เกิดจากการตัดด้วยระนาบที่ตั้งฉากกับแกนของทรงกรวย เป็นต้น
ในเรขาคณิตแบบยุคลิด และจุดที่กำหนดเรียกว่าจุดศูนย์กลาง สามจุดใด ๆ ที่ไม่อยู่บนเส้นตรงเดียวกัน จะสามารถวาดรูปวงกลมผ่านทั้งสามจุดได้เพียงวงเดียว
ผลการวิเคราะห์

ในระนาบ x-y ของระบบพิกัดคาร์ทีเซียน รูปวงกลมที่มีจุดศูนย์กลางอยู่ที่ (a, b) และมีรัศมีเท่ากับ r หน่วย คือเซตของจุดทุกจุดบน (x, y) ที่ทำให้
สมการดังกล่าวคล้อยตามทฤษฎีบทพีทาโกรัสที่ใช้บนจุดทุกจุดบนรูปวงกลม ถ้าหากรูปวงกลมมีจุดศูนย์กลางอยู่ที่ (0, 0) ดังนั้นสูตรนี้สามารถลดรูปเหลือเพียง
เมื่อแสดงในรูปสมการอิงตัวแปรเสริม (x, y) สามารถเขียนได้โดยใช้ฟังก์ชันตรีโกณมิติ ไซน์และโคไซน์ ดังนี้
โดยที่ t เป็นตัวแปรเสริม หมายถึงค่าของมุม ที่รังสีจากจุดศูนย์กลางไปยัง (x, y) ทำมุมกับแกน x นอกจากนั้น ในพิกัดแบบสเตอริโอกราฟ รูปวงกลมสามารถวาดได้จากสมการต่อไปนี้
ในพิกัดเอกพันธุ์ (homogeneous coordinates) ภาคตัดกรวยที่เป็นรูปวงกลมในแต่ละระนาบคือ
ภาคตัดกรวยใด ๆ จะสามารถพิสูจน์ได้ว่าเป็นรูปวงกลม ก็ต่อเมื่อจุด I(1: i: 0) และจุด J(1: −i: 0) วางอยู่บนระนาบของภาคตัดกรวยนั้น ซึ่งทั้งสองจุดนี้เรียกว่า จุดเชิงวงกลม ณ อนันต์ (circular point at infinity)
สมการของรูปวงกลมในระบบพิกัดเชิงขั้วคือ
ดูเพิ่ม

จุดคอนซายคลิก (Concyclic points)
ทรงกลม
พาย
รูปวงกลมรัศมี 1 หน่วย และมีจุดศูนย์กลางอยู่ที่ (1.2, −0.5)
รถไฟฟ้าสายสีฟ้า

รถไฟฟ้าสายสีฟ้า (ดินแดง-สาทร) เป็นหนึ่งในโครงการก่อสร้างเส้นทางรถไฟฟ้าตามแผนแม่บทระบบขนส่งมวลชนทางราง ในเขตกรุงเทพมหานครและปริมณฑล พ.ศ. 2553-2572 โดยสำนักงานนโยบายและแผนการขนส่งและจราจร (สนข.) เป็นเส้นทางใหม่ที่เพิ่งเกิดขึ้นเมื่อปี พ.ศ. 2552 พร้อมกับเส้นทางรถไฟฟ้าสายสีเทา ในรูปแบบรถไฟฟ้ารางเดี่ยว (โมโนเรล) ที่เชื่อมต่อจุดสำคัญใจกลางเมือง มีจุดมุ่งหมายเพื่อรองรับการพัฒนาพื้นที่ย่านดินแดง ซึ่งมีโครงการพัฒนาเคหะชุมชนดินแดง โครงการพัฒนาย่านมักกะสัน และการเปิดใช้ศาลาว่าการกรุงเทพมหานคร 2 ระยะที่ 2-4 รวมทั้งเพื่อเชื่อมต่อกับย่านธุรกิจบนถนนสาทร โดยมีแนวเส้นทางจากเคหะชุมชนดินแดง เข้าสู่ศูนย์คมนาคมมักกะสัน (สถานีรับส่งผู้โดยสารอากาศยานในเมือง) ไปยังถนนวิทยุ และถนนสาทร รวมระยะทาง 9.5 กิโลเมตร คาดว่าจะมีปริมาณผู้โดยสาร 319,000 รายต่อวันในปี พ.ศ. 2572
ปัจจุบันโครงการได้ถูกนำมาบรรจุลงไปใหม่ ในแผนแม่บทระยะที่ 2 (M-MAP 2) ที่ประกาศโดยกรมการขนส่งทางราง เมื่อวันที่ 9 สิงหาคม พ.ศ. 2562 โดยกำหนดให้ก่อสร้างแล้วเสร็จภายในปี พ.ศ. 2582[ต้องการอ้างอิง] แต่ต่อมาเมื่อวันที่ 27 ธันวาคม พ.ศ. 2567 กรุงเทพมหานครได้ถ่ายโอนโครงการให้ การรถไฟฟ้าขนส่งมวลชนแห่งประเทศไทย เป็นผู้ดำเนินการแทน เนื่องจากเล็งเห็นว่าการรวมโครงการไว้ที่เจ้าของเดียวจะทำให้สามารถควบคุมค่าโดยสารไม่ให้สูงเกินความจำเป็นได้ โดยภายหลังการรับโอน รฟม. จะนำโครงการกลับมาศึกษาใหม่เพื่อหาความเหมาะสมในการก่อสร้างโครงการต่อไป
พื้นที่ที่เส้นทางผ่าน

เขตดินแดง, ราชเทวี, ปทุมวัน, บางรัก และสาทร กรุงเทพมหานคร
แนวเส้นทาง

เป็นเส้นทางยกระดับความสูง 14 เมตรจากระดับดินไปตามแนวถนน เริ่มต้นจากสถานีประชาสงเคราะห์ ของรถไฟฟ้ามหานคร สายสีส้ม บริเวณที่ตั้งของศาลาว่าการกรุงเทพมหานคร 2 ลงมาทางทิศใต้ตามแนวถนนประชาสงเคราะห์ ผ่านเคหะชุมชนดินแดง แยกประชาสงเคราะห์ จุดตัดถนนดินแดง ยกระดับข้ามทางพิเศษศรีรัชบริเวณบึงมักกะสัน เข้าสู่พื้นที่ของศูนย์คมนาคมมักกะสัน โดยวิ่งไปทางทิศตะวันออกตามแนวเขตทางที่เตรียมไว้สำหรับระบบรางเดี่ยวภายในศูนย์ฯ ผ่านสถานีมักกะสัน แล้วเลี้ยวขวาเข้าสู่ถนนอโศก-ดินแดง เลี้ยวขวาอีกครั้งที่แยกอโศก-เพชรบุรี เข้าสู่แนวถนนเพชรบุรี ผ่านแยกมิตรสัมพันธ์ จุดตัดถนนนิคมมักกะสัน และซอยนานาเหนือ ยกระดับข้ามทางพิเศษเฉลิมมหานคร บริเวณทางขึ้น-ลงทางด่วนเพชรบุรี แล้วเลี้ยวซ้ายที่แยกวิทยุ-เพชรบุรีเข้าสู่แนวถนนวิทยุลงมาทางทิศใต้ ผ่านแยกเพลินจิต สถานทูตอเมริกา แยกสารสิน สวนลุมพินี ยกข้ามสะพานลอยไทย-เบลเยี่ยม ถนนพระรามที่ 4 ที่แยกวิทยุ เข้าสู่ถนนสาทร ผ่านแยกถนนสวนพลู ไปสิ้นสุดที่แยกสาทร-นราธิวาส จุดตัดถนนนราธิวาสราชนครินทร์ ใกล้สถานีรถไฟฟ้าช่องนนทรี รวมระยะทาง 9.5 กิโลเมตร
สถานี

มี 9 สถานี เป็นสถานียกระดับทั้งหมด
| ชื่อและรหัสของสถานี | ชื่อและรหัสของสถานี | รหัสสถานี | จุดเปลี่ยนเส้นทาง | เปิดให้บริการ |
| --- | --- | --- | --- | --- |

|  | ประชาสงเคราะห์ | LB01 | สายสีส้ม ประชาสงเคราะห์ |  |
|  | มิตรไมตรี | LB02 |  |  |
|  | ดินแดง | LB03 |  |  |
|  | มักกะสัน | LB04 | สายสีน้ำเงิน เพชรบุรีสายซิตี้ มักกะสัน  สายสีแดงอ่อน มักกะสัน (โครงการ) |  |
|  | เพชรบุรี | LB05 |  |  |
|  | เพลินจิต | LB06 | สายสุขุมวิท สถานีเพลินจิต |  |
|  | ลุมพินี | LB07 | สายสีน้ำเงิน ลุมพินี |  |
|  | สวนพลู | LB08 | สายสีเทา สวนพลู |  |
|  | ช่องนนทรี | LB09 | สายสีลม ช่องนนทรี   บีอาร์ที  สถานีสาทร สายสีเทา ช่องนนทรี |  |

กล่องนี้:  ดู คุย แก้
การเชื่อมต่อระบบขนส่งมวลชนอื่น

สถานีประชาสงเคราะห์ เชื่อมต่อกับสถานีประชาสงเคราะห์ของรถไฟฟ้ามหานคร สายสีส้ม
สถานีมักกะสัน เชื่อมต่อกับรถไฟฟ้าเชื่อมท่าอากาศยานสุวรรณภูมิ และรถไฟฟ้าชานเมืองสายสีแดงอ่อน ภายในศูนย์คมนาคมมักกะสัน และเชื่อมต่อกับสถานีเพชรบุรี ของรถไฟฟ้ามหานคร สายเฉลิมรัชมงคล
สถานีเพลินจิต เชื่อมต่อกับสถานีเพลินจิต ของรถไฟฟ้าบีทีเอส สายสุขุมวิท
สถานีลุมพินี เชื่อมต่อกับสถานีลุมพินี ของรถไฟฟ้ามหานคร สายเฉลิมรัชมงคล
สถานีช่องนนทรี เชื่อมต่อกับสถานีช่องนนทรี ของรถไฟฟ้าบีทีเอส สายสีลม และสถานีสาทร ของรถโดยสารด่วนพิเศษ สายสาทร-ราชพฤกษ์ (Bangkok BRT)
ดูเพิ่ม

รถโดยสารด่วนพิเศษ สายสาทร-ราชพฤกษ์
เขตดินแดง
ถนนวิทยุ
ถนนสาทร
แหล่งข้อมูลอื่น

โครงการศึกษาเพื่อปรับแผนแม่บทระบบขนส่งมวลชนทางรางในเขตกรุงเทพมหานครและปริมณฑล พ.ศ. 2553-2572 โดย สนข. เก็บถาวร 2013-05-18 ที่ เวย์แบ็กแมชชีน
MRT Black-Grey Lines -กระทู้จาก SkyscraperCity Thai Forum
[MRTA] Bangkok METRO part II  -กระทู้จาก SkyscraperCity Thai Forum
"ปัดฝุ่น" รถไฟฟ้า...สายสีเทา-สายสีฟ้า[ลิงก์เสีย]
กทม. เตรียมโอนโครงการรถไฟฟ้าสายสีเงิน-สีเทา-สีฟ้า คืนรัฐ
| ด ค ก รถไฟฟ้าสายสีฟ้า |
| --- | --- |
รายชื่อสถานี:  ประชาสงเคราะห์  มิตรไมตรี  ดินแดง  มักกะสัน  เพชรบุรี  เพลินจิต  ลุมพินี  สวนพลู  ช่องนนทรี 
ดูเพิ่มเติม:  โครงข่ายระบบรถไฟฟ้าขนส่งมวลชนในกรุงเทพมหานครและพื้นที่ต่อเนื่อง  กรุงเทพมหานคร  สำนักงานนโยบายและแผนการขนส่งและจราจร
โดราเอมอน ตอน สงครามหุ่นเหล็ก

สำหรับภาพยนตร์ฉบับทำใหม่ในปี 2011 ดูที่ โดราเอมอน ตอน โนบิตะผจญกองทัพมนุษย์เหล็ก
| โดราเอมอน ตอน สงครามหุ่นเหล็ก |
| --- | --- |

ผู้จัดจำหน่าย: Toho
วันฉาย: 15 มีนาคม ค.ศ. 1986 (ญี่ปุ่น)
ความยาว: 97 นาที
ประเทศ: ญี่ปุ่น
ภาษา: ญี่ปุ่น
ทำเงิน: 1.3 พันล้านเยน
โดราเอมอนเดอะมูฟวี่: โนบิตะ สงครามหุ่นเหล็ก (ญี่ปุ่น: ドラえもん のび太と鉄人兵団; โรมาจิ: Doraemon Nobita to Tetsujin Heidan) เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 97 นาที ภาพยนตร์ชุดนี้ถือเป็นตอนที่ 7 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 15 มีนาคม ค.ศ. 1986
แหล่งข้อมูลอื่น

โดราเอมอน ตอน สงครามหุ่นเหล็ก ที่อินเทอร์เน็ตมูวีเดตาเบส
เว็บไซต์อย่างเป็นทางการ (โดราเอมอน 25 ตอน)
โดราเอมอน ตอน สงครามหุ่นเหล็ก (อนิเมะ) ที่เครือข่ายข่าวอนิเมะ
ก่อนบ่ายเดอะมูฟวี ตอนรักนะ...พ่อต๊ะติ๊งโหน่ง

| ก่อนบ่ายเดอะมูฟวี ตอนรักนะ> ..พ่อต๊ะติ๊งโหน่ง |
| --- | --- |
กำกับ: เป็ด เชิญยิ้ม
บทภาพยนตร์: วศิน ปกป้อง
เนื้อเรื่อง:  เป็ด เชิญยิ้ม 
อำนวยการสร้าง: สมศักดิ์ เตชะรัตนประเสริฐ
นักแสดงนำ: ศุภณัฐ เฉลิมชัยเจริญกิจ ชูเกียรติ เอี่ยมสุข สมชาติ ทรงกลด อเล็กซานดร้า สตีเบิร์ท ตระการ พันธุมเลิสรุจี
กำกับภาพ: สุทัศน์ อินทรานุปกรณ์
ผู้จัดจำหน่าย: สหมงคลฟิล์ม อินเตอร์เนชั่นแนล
วันฉาย: 27 ธันวาคม พ.ศ. 2550
ความยาว: 100 นาที
ภาษา: ไทย
ทำเงิน: 27 ล้านบาท
ข้อมูลจาก IMDb
ข้อมูลจากสยามโซน
ก่อนบ่าย เดอะ มูฟวี่ ตอน รักนะ...พ่อต๊ะติ๊งโหน่ง เป็นภาพยนตร์ไทยแนวรัก-ตลก ที่สร้างโดย สหมงคลฟิล์ม และ โคเมดี้ ไลน์ ผู้ผลิตรายการโทรทัศน์ ก่อนบ่ายคลายเครียด กำกับภาพยนตร์โดย เป็ด เชิญยิ้ม ออกฉายครั้งแรกวันที่ 27 ธันวาคม พ.ศ. 2550 นำแสดงโดย ศุภณัฐ เฉลิมชัยเจริญกิจ, อเล็กซานดร้า สตีเบิร์ท ร่วมด้วยนักแสดงตลกและนักแสดงรับเชิญอีกคับคั่ง
เนื้อเรื่องย่อ

ท่ามกลางไอหมอกในอ้อมอกขุนเขาเขียวชอุ่มทางเหนือสุดของประเทศไทย ณ หมู่บ้านชาวเขาแห่งหนึ่งที่มีแต่ความสนุกสนานเฮฮา โดยมี ทีป้อ (อ๊อฟ-ศุภณัฐ เฉลิมชัยเจริญกิจ หรือ อ๊อฟ AF2) หล่อซา, หม่าจู 3 หนุ่มชาวเขาอารมณ์ดีที่ซื่อแต่ไม่บื้อ เป็นตัวสร้างเสียงหัวเราะให้กับคนในหมู่บ้าน พวกเขาเป็นฮีโร่ของหมู่บ้านและเป็นที่รักของทุกคน
เรื่องวุ่นวายเริ่มขึ้นเมื่อแอนนี่ (อเล็กซานดร้า สตีเบิร์ท) เจน, ครีม 3 สาวสวยคุณหนูลูกไฮโซ ทีป้อตะลึงเมื่อแรกเห็นแอนนี่ ถึงกับอุทานเรียกว่าคุณดอกไม้...คุณดอกไม้ของชาวดอย และแล้วอุบัติรักก็ เริ่มขึ้นเมื่อวันหนึ่งคุณดอกไม้และเพื่อนถูกโจรป่าจับตัวไป กำลังจะถูกข่มขืนและฆ่าทิ้ง พวกทีป้อ, หล่อซา, หม่าจู จึงต้องเสี่ยงชีวิตไปช่วย แม้ตัวตายก็ยอม เหตุการณ์ครั้งนั้นทำให้ความรักที่ทีป้อมีต่อคุณดอกไม้มีมากขึ้นทวีคูณ
แต่เรื่องราวก็ไม่ราบรื่นอย่างที่คิดเมื่อคุณดอกไม้มีเหตุต้องเข้ากรุงเทพฯ โดยด่วน เมื่อทีป้อทราบข่าวจึงไม่รอช้าที่จะเข้าไปผจญภัยในเมืองหลวงเพื่อตามหาหัวใจของตัวเองทันที โดยที่ไม่รู้ว่าชะตากรรมของตัวเองว่าต้องเจอกับความยากลำบากหรืออุปสรรคอะไรบ้าง
นักแสดง

ศุภณัฐ เฉลิมชัยเจริญกิจ รับบท ทีป้อ
ชูเกียรติ เอี่ยมสุข รับบท หล่อซา
สมชาติ ทรงกลด รับบท หม่าจู
อเล็กซานดร้า สตีเบิร์ท รับบท ดอกไม้ / แอนนี่
ตระการ พันธุมเลิศรุจี รับบท ภคิณ
ชมพู่ ก่อนบ่าย รับบท ป๋อจู
โป๊งเหน่ง เชิญยิ้ม รับบท พ่อเฒ่าโป๊ะ
ศิริพร อยู่ยอด รับบท คาร่า / หล้าโป๊ะ (หล้า)
รวีวรรณ สาระสมแสง รับบท เจน
อณัญญา อดิเรก รับบท ครึม
จอห์น บราโว่ รับบท โอ (สมุนของภคิน)
กรณ์พงษ์ ชูลาภ รับบท เค (สมุนของภคิน)
ปัญญา แหยมถาวร รับบท นาตาลี
ภูลินี กุลวงศ์ รับบท ป๋อเจา
โย่ง เชิญยิ้ม รับบท ลุงหมาย
พวง เชิญยิ้ม รับบท น้าพวง
ถั่วแระ เชิญยิ้ม รับบท ลุงอังคาร
ตี๋ ดอกสะเดา รับบท ช่างบุญทอง
ธัญญธร สีเขียว รับบท ปลาทู
ปราณี กี่บุตร รับบท กระเฉด
หลุยส์ ชวนชื่น รับบท คุณนายแฉล้ม
ศิวดล จันทเสวี รับบท เพิ่ม
นักแสดง > ดารารับเชิญ

เป็ด เชิญยิ้ม รับบท ป๋าธัญญา
เพ็ชรทาย วงษ์คำเหลา รับบท หม่อมเจ้าปลื้ม (ท่านปลื้ม/คุณปลื้ม)​
พงษ์พัฒน์ วชิรบรรจง รับบท กะเทยใหญ่
เด๋อ ดอกสะเดา รับบท หมอผีเล่าปิง
สุเทพ สีใส รับบท กระเชอะ
เอ็ดดี้ ผีน่ารัก​ รับบท กระเชิง
หน่อย เชิญยิ้ม รับบท หมาต๋า
ดลกมล ศรัทธาทิพย์ รับบท อองซู (หัวหน้ากองโจร)
วนิดา แสงสุข รับบท ป้าแจ่ม (เมียของลุงหมาย)
สร้อย สารคาม รับบท วินมอเตอร์ไซค์
สุเทพ ประยูรพิทักษ์ รับบท หมอเทพ
เด่น ดอกประดู่ รับบท เจ้าของภัตตาคาร
โน้ต เชิญยิ้ม รับบท เจ้าของร้านดอกไม้
วรายุฑ มิลินทจินดา รับบท เจ๊ใหญ่
ศานติ สันติเวชกุล รับบท นักเลงแตะกะเทย
ทองขาว ภัทรโชคชัย รับบท นักเลงแตะกะเทย
สมมาตร ไพรหิรัญ รับบท พ่อของภคิณ
หยอง ลูกหยี รับบท พระพยอม
อู๊ด เป็นต่อ รับบท คนขับรถตู้
รุ้งลาวัณย์ โทนะหงษา รับบท หม่อมเจ้าหญิงรุ้งมณีศรี (ท่านหญิงมะขวิด)​ (เมียหลวงของท่านปลื้ม)
อ่าง เถิดเทิง รับบท นักเลงอ่างประจ่าชุมชน
เต่า เชิญยิ้ม รับบท จ่าตำรวจ
สายเชีย วงศ์วิโรจน์ รับบท ลูกค้าของร้านดอกไม้
สารินี แกล้วทะนงค์ รับบท หม่อมหลวงดวงตา (เมียน้อยของท่านปลื้ม)
เพชร ดาราฉาย รับบท DOOR MAN
ตูมตาม เชิญยิ้ม รับบท DOOR MAN
ปลาคาร์ฟ เชิญยิ้ม รับบท ขี้เมาในรถโดยสาร
ประชา ชลธาร รับบท โจรปล้นรถโดยสาร
นงค์ เชิญยิ้ม รับบท โจรปล้นรถโดยสาร
แหล่งข้อมูลอื่น

ก่อนบ่าย เดอะ มูฟวี่ ตอน : รักนะ…พ่อต๊ะติ๊งโหน่ง (2550) ที่ฐานข้อมูลภาพยนตร์และละครไทย
เว็บไซต์ทางการของก่อนบ่าย เดอะ มูฟวี่ เก็บถาวร 2007-12-23 ที่ เวย์แบ็กแมชชีน
ข้อมูลภาพยนตร์ก่อนบ่าย เดอะ มูฟวี่ เก็บถาวร 2016-03-04 ที่ เวย์แบ็กแมชชีน
ก่อนบ่ายเดอะมูฟวี่ : รักนะ...พ่อต๊ะติ๊งโหน่ง (2007) ที่สยามโซน
คู่แรด

| คู่แรด |
| --- | --- |

กำกับ: นพรัตน์ พุทธรัตนมณี
เขียนบท: วศิน ปกป้อง   ปิยมาศ มะชะรา
นักแสดงนำ: หม่ำ จ๊กมก   เซกิ โอเซกิ  บุศริน หยกพรายพันธ์   ปราปต์ปฎล สุวรรณบาง   ทองขาว ภัทรโชคชัย   เกริก ชิลเลอร์   มอริส เค   ยุทธนา ลอพันธ์ไพบูลย์   อรนภา กฤษฎี   วสันต์ อุตตมะโยธิน   สมเกียรติ จันทร์พราหมณ์
กำกับภาพ: ปรีชา ชื่นชม
วันฉาย: 9 สิงหาคม พ.ศ. 2550
ประเทศ: ประเทศไทย
ภาษา: ไทย
ทำเงิน: 58 ล้านบาท 
ข้อมูลจาก IMDb
ข้อมูลจากสยามโซน
คู่แรด (อังกฤษ: The Odd Couple) เป็นภาพยนตร์ไทยที่ออกฉายเมื่อวันที่ 9 สิงหาคม พ.ศ. 2550 กำกับโดย นพรัตน์ พุทธรัตนมณี นำแสดงโดย หม่ำ จ๊กมก, เซกิ โอเซกิ, บุศริน หยกพรายพันธ์, ปราปต์ปฎล สุวรรณบาง, ทองขาว ภัทรโชคชัย, เกริก ชิลเลอร์, มอริส เค, อรนภา กฤษฎี, ยุทธนา ลอพันธ์ไพบูลย์, วสันต์ อุตตมะโยธิน, สมเกียรติ จันทร์พราหมณ์